આમ આદમી પાર્ટીએ અત્યારે આ જ વલણ લીધું છે. દિલ્હીમાં આપને મળેલી બહુમતી ઐતિહાસિક હતી. 70માંથી માત્ર 3 બેઠકો ભાજપને મળી. બાકીની 95 ટકાથી વધુ બેઠકો આપને મળી હતી. પરંતુ તે પછી આવેલી લોકસભાની ચૂંટણીમાં ગજા કરતાં વધારે જોર કરેલું અને તેમાં સફળતા મળી નહોતી. ખુદ દિલ્હીની લોકસભાની સાતેસાત બેઠકો ભાજપને મળી ગઈ હતી. તે પછી આપનું ભવિષ્ય શું તે સવાલ ભાજપ અને કોંગ્રેસ બંનેએ કર્યો હતો. ભાજપ અને કોંગ્રેસ બંનેનો વિકલ્પ પ્રજા શોધતી રહી છે. તે માટે પ્રાદેશિક પક્ષો ઊભા થતા રહ્યાં છે, પણ આમ આદમી પાર્ટી રાષ્ટ્રીય કક્ષાએ વિકલ્પ બને તો દેશના રાજકારણમાં મોટા પલટા આવે.